**alter ego**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am uitat că la tine e soare

că norii mi-au invadat doar mie

blând dar irevocabil

toate cerurile prin care m-ai purtat

(chiar înainte să-mi crească aripi)

că la tine

lumea se vede albastră

caldă precum nisipul

pe care îţi fierbi cafeaua

răbdarea şi trecutul

am uitat

culoarea viselor

parfumul sânilor

liniştea furtunoasei iubiri

să te strig

să îţi caut sărutul

cuvintele

să adorm în căuşul trupului tău

aminteşte-mi

deschide o cale